
Spremembe		39, 66 in 102
Predlog uredbe
Uvodna izjava 6
	

	Besedilo, ki ga predlaga Komisija
	Sprememba

	(6)	Gospodarski subjekti nižje v dobavni verigi in trgovci, ki niso MSP, močno vplivajo na dobavne verige in imajo pomembno vlogo pri zagotavljanju, da dobavne verige ne povzročajo krčenja gozdov. Zato bi bilo treba od njih še vedno zahtevati, da se registrirajo v informacijskem sistemu. Hkrati bi morali vsi gospodarski subjekti nižje v dobavni verigi ali trgovci, ne glede na to, ali so MSP ali ne, še naprej zagotavljati popolno sledljivost z zbiranjem in prenosom referenčnih številk izjav o potrebni skrbnosti in identifikacijskih oznak izjave, dodeljenih mikro- ali malim proizvajalcem. 
	(6)	Gospodarski subjekti nižje v dobavni verigi in trgovci, ki niso MSP, močno vplivajo na dobavne verige in imajo pomembno vlogo pri zagotavljanju, da dobavne verige ne povzročajo krčenja gozdov. Zato bi bilo treba od njih še vedno zahtevati, da se registrirajo v informacijskem sistemu. Hkrati bi morali prvi gospodarski subjekti nižje v dobavni verigi ali trgovci, ne glede na to, ali so MSP ali ne, še naprej zagotavljati popolno sledljivost z zbiranjem referenčnih številk izjav o potrebni skrbnosti in identifikacijskih oznak izjave, dodeljenih mikro- ali malim proizvajalcem. Ta obveznost zbiranja in hranjenja referenčnih številk bi se morala uporabljati le za prvega gospodarskega subjekta nižje v dobavni verigi in se ne bi smela uporabljati za vse druge gospodarske subjekte nižje v dobavni verigi.



Spremembe		40, 67 in 103
Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Vsi gospodarski subjekti, ne glede na njihovo velikost, ki dajejo zadevne proizvode na trg ali jih izvažajo, spadajo na področje uporabe Uredbe (EU) 2023/1115. To ustvarja upravno breme za mikro- in male proizvajalce, ki dajejo na trg ali izvažajo svoje proizvode. Za obravnavo pomislekov v zvezi z mikro- in malimi gospodarskimi subjekti, ki proizvajajo in dajejo na trg svoje proizvode, ter za nadaljnje zmanjšanje obremenitve informacijskega sistema je treba uvesti novo podkategorijo gospodarskih subjektov, za katere se obveznost predložitve izjave o potrebni skrbnosti ne bi smela uporabljati. Ta nova podkategorija, imenovana „mikro- in mali primarni gospodarski subjekti“, bi morala zajemati fizične osebe oz. mikro- ali mala podjetja s sedežem v državi, ki je razvrščena kot država z nizkim tveganjem v skladu s členom 29 te uredbe, ki dajejo zadevne proizvode na trg ali jih izvažajo in ki jih sami proizvajajo, kar pomeni, da sam goji, spravlja, pridobiva ali vzreja zadevne primarne proizvode, ki jih vsebujejo zadevni proizvodi. Tako gospodarski subjekti s sedežem v Uniji kot zunaj nje bi morali biti zajeti v opredelitvi mikro- in malega primarnega gospodarskega subjekta.
	(7)	Vsi gospodarski subjekti, ne glede na njihovo velikost, ki dajejo zadevne proizvode na trg ali jih izvažajo, spadajo na področje uporabe Uredbe (EU) 2023/1115. To ustvarja upravno breme za mikro- in male proizvajalce, ki dajejo na trg ali izvažajo svoje proizvode. Za obravnavo pomislekov v zvezi z mikro- in malimi gospodarskimi subjekti, ki proizvajajo in dajejo na trg svoje proizvode, ter za nadaljnje zmanjšanje obremenitve informacijskega sistema je treba uvesti novo podkategorijo gospodarskih subjektov, za katere se obveznost predložitve izjave o potrebni skrbnosti ne bi smela uporabljati. Ta nova podkategorija, imenovana „mikro- in mali primarni gospodarski subjekti“, bi morala zajemati fizične osebe oz. mikro- ali mala podjetja s sedežem v državi, ki je razvrščena kot država z nizkim tveganjem v skladu s členom 29 te uredbe, ki dajejo zadevne proizvode na trg ali jih izvažajo in ki jih sami proizvajajo v tej državi, kar pomeni, da sam goji, spravlja, pridobiva ali vzreja zadevne primarne proizvode, ki jih vsebujejo zadevni proizvodi. Tako gospodarski subjekti s sedežem v Uniji kot zunaj nje bi morali biti zajeti v opredelitvi mikro- in malega primarnega gospodarskega subjekta.



Spremembi		41 in 68
Predlog uredbe
Uvodna izjava 8 a (novo)
	

	Besedilo, ki ga predlaga Komisija
	Sprememba

	
	(8a)	Poleg tega bi bilo treba v okviru prizadevanj za poenostavitev zmanjšati upravno breme, ki izhaja iz obveznosti mikro in malih primarnih gospodarskih subjektov, da predložijo enkratno poenostavljeno izjavo v skladu s členom 4a in zbirajo informacije v skladu s členom 9(1), tako da se jim omogoči, da geolokacijo zemljišč nadomestijo s poštnim naslovom zemljišč ali obrata, v katerem so bili proizvedeni ustrezni primarni proizvodi, ki jih zadevni proizvod vsebuje ali so bili uporabljeni pri proizvodnji, če poštni naslov jasno ustreza geografski lokaciji zadevnih zemljišč ali obrata. Tako bodo imeli mikro- in mali primarni gospodarski subjekti prosto izbiro, da navedejo geolokacijo zemljišč ali poštni naslov zemljišč ali zadevnega obrata.



Sprememba		105
Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Za zagotovitev pravne jasnosti, da imajo lahko vsa mikro-, mala in srednja podjetja ne glede na njihovo pravno obliko koristi od poenostavljenih določb za mikro-, mala in srednja podjetja iz Uredbe (EU) 2023/1115, bi bilo treba opredelitev mikro-, malih in srednjih podjetij spremeniti za pojasnitev, da pravna oblika ne bi smela biti relevantna za to, ali fizična ali pravna oseba ustreza opredelitvi. Enako bi bilo treba pojasniti za mikro- in male primarne gospodarske subjekte.
	(11)	Za zagotovitev pravne jasnosti, da imajo lahko vsa mikro-, mala in srednja podjetja ne glede na njihovo pravno obliko koristi od poenostavljenih določb za mikro-, mala in srednja podjetja iz Uredbe (EU) 2023/1115, bi bilo treba opredelitev mikro-, malih in srednjih podjetij spremeniti za pojasnitev, da pravna oblika ne bi smela biti relevantna za to, ali fizična ali pravna oseba ustreza opredelitvi. Enako bi bilo treba pojasniti za mikro- in male primarne gospodarske subjekte. Opredelitev mikro- in malih primarnih gospodarskih subjektov bi morala zajemati gospodarske subjekte, ki presegajo meje vsaj dveh od treh meril iz člena 3(1) in (2), prvi pododstavek, Direktive 2013/34/EU, a lahko dokažejo, da deli njihove bilančne vsote, čistega prihodka in povprečnega števila zaposlenih v poslovnem letu, ki se nanašajo na njihove dejavnosti, zajete v tej uredbi, ne presegajo meje vsaj dveh od treh meril.



Sprememba		106
Predlog uredbe
Uvodna izjava 12 a (novo)
	

	Besedilo, ki ga predlaga Komisija
	Sprememba

	
	(12a)	Komisija bi morala pred splošnim pregledom Uredbe (EU) 2023/1115, ki ga je treba izvesti do 30. junija 2030, zaradi poenostavitve za gospodarske subjekte in trgovce izvesti pregled Uredbe (EU) 2023/1115 z namenom poenostavitve in do 30. aprila 2026 predložiti poročilo. V poročilu bi bilo treba oceniti upravno breme in vpliv uredbe, predvsem na mikro- in male gospodarske subjekte. Poleg tega bi morala Komisija v poročilu navesti, kako bi bilo mogoče ugotovljene težave obravnavati, med drugim s tehničnimi smernicami, izboljšavami informacijskega sistema ter delegiranimi ali izvedbenimi akti v skladu s prenesenimi pooblastili iz Uredbe, poročilu pa po potrebi priložiti zakonodajni predlog.



Sprememba		107
Predlog uredbe
Uvodna izjava 12 b (novo)
	

	Besedilo, ki ga predlaga Komisija
	Sprememba

	
	(12b)	Datum začetka uporabe določb Uredbe (EU) 2023/1115, ki določajo obveznosti gospodarskih subjektov, trgovcev in pristojnih organov iz člena 38(2) navedene uredbe, bi bilo treba odložiti za 12 mesecev. To je potrebno, da se tretjim državam, državam članicam, gospodarskim subjektom in trgovcem omogoči popolna pripravljenost, tudi da se tem gospodarskim subjektom in trgovcem omogoči, da vzpostavijo potrebne sisteme potrebne skrbnosti, ki zajemajo vse zadevne primarne in druge proizvode, tako da bodo lahko v celoti izpolnjevali svoje obveznosti.



Sprememba		108
Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Da se gospodarskim subjektom, ki so mikro- ali mala podjetja v smislu člena 3(1) ali (2), prvi pododstavek, Direktive 2013/34/EU, zagotovi dovolj časa za izvedbo predlaganih sprememb, bi bilo treba ustrezne datume začetka uporabe določb Uredbe (EU) 2023/1115, ki določajo obveznosti gospodarskih subjektov, trgovcev in pristojnih organov iz člena 38(2) navedene uredbe, za mikro- in male gospodarske subjekte določiti na 30. december 2026.
	črtano



Spremembi		72 in 110
Predlog uredbe
Uvodna izjava 15
	

	Besedilo, ki ga predlaga Komisija
	Sprememba

	(15)	Kadar pristojni organ ugotovi neskladnost ali je obveščen o neskladnosti z Uredbo (EU) 2023/1115 pred začetkom uporabe členov 16 do 19, člena 22 in člena 24, lahko gospodarskim subjektom, gospodarskim subjektom nižje v dobavni verigi in trgovcem izda opozorila skupaj s priporočili za doseganje skladnosti.
	črtano



Sprememba		111
Predlog uredbe
Uvodna izjava 16
	

	Besedilo, ki ga predlaga Komisija
	Sprememba

	(16)	Glede na odložitev datuma, od katerega morajo mikro- in mali gospodarski subjekti izpolnjevati zahteve iz Uredbe (EU) 2023/1115, bi bilo treba ustrezno prilagoditi datume iz drugih povezanih določb, in sicer določbe o razveljavitvi Uredbe (EU) št. 995/2010 Evropskega parlamenta in Sveta, prehodnih določb in določb o odložitvi uporabe Uredbe (EU) 2023/1115 za mikropodjetja ali mala podjetja. Da bi zagotovili dovolj časa za uskladitev tehničnega razvoja elektronskega vmesnika, ki temelji na okolju enotnega okenca Evropske unije za carino, bi bilo treba ustrezno prilagoditi datum, do katerega se vzpostavi elektronski vmesnik.
	(16)	Glede na odložitev datuma začetka uporabe iz člena 38(2) Uredbe (EU) 2023/1115 za 12 mesecev bi bilo treba ustrezno prilagoditi datume iz drugih povezanih določb, in sicer določbe o razveljavitvi Uredbe (EU) št. 995/2010 Evropskega parlamenta in Sveta ter določb o odložitvi uporabe Uredbe (EU) 2023/1115 za fizične osebe, mikropodjetja ali mala podjetja. Da bi zagotovili dovolj časa za uskladitev tehničnega razvoja elektronskega vmesnika, ki temelji na okolju enotnega okenca Evropske unije za carino, bi bilo treba ustrezno prilagoditi datum, do katerega se vzpostavi elektronski vmesnik.



Sprememba		112
Predlog uredbe
Uvodna izjava 20 (novo)
	

	Besedilo, ki ga predlaga Komisija
	Sprememba

	
	(20)	Glede na to, da je nujno, da se sprejmejo ciljno usmerjene poenostavitve ter odloži začetek uporabe Uredbe (EU) 2023/1115, se je primerno sklicevati na izjemo od roka osmih tednov, določeno v členu 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo.



Sprememba		113
Predlog uredbe
Člen 1 – točka 1 – točka b
Uredba (EU) 2023/1115
Člen 2 – točka 15a
	

	Besedilo, ki ga predlaga Komisija
	Sprememba

	(15a)	‚mikro- in mali gospodarski subjekt‘ pomeni gospodarski subjekt, ki je fizična oseba ali mikro- ali malo podjetje, kot je opredeljeno v členu 3(1) in (2), prvi pododstavek, Direktive 2013/34/EU Evropskega parlamenta in Sveta*, ne glede na njegovo pravno obliko, s sedežem v državi, ki je v skladu s členom 29 te uredbe razvrščena kot država z nizkim tveganjem, in ki v okviru gospodarske dejavnosti da na trg ali izvaža zadevne proizvode, ki jih je ta gospodarski subjekt sam gojil, spravil, pridobil ali vzredil na zadevnih zemljiščih ali na obratih, če gre za govedo;
	(15a)	‚mikro- in mali gospodarski subjekt‘ pomeni gospodarski subjekt, ki je fizična oseba ali mikro- ali malo podjetje, kot je opredeljeno v členu 3(1) in (2), prvi pododstavek, Direktive 2013/34/EU Evropskega parlamenta in Sveta*, ne glede na njegovo pravno obliko, s sedežem v državi, ki je v skladu s členom 29 te uredbe razvrščena kot država z nizkim tveganjem, in ki v okviru gospodarske dejavnosti da na trg ali izvaža zadevne proizvode, ki jih je ta gospodarski subjekt sam gojil, spravil, pridobil ali vzredil na zadevnih zemljiščih ali, če gre za govedo, na obratih, ki se nahajajo v tej državi; to vključuje gospodarske subjekte, ki presegajo meje vsaj dveh od treh meril iz člena 3(1) in (2), prvi pododstavek, Direktive 2013/34/EU, a lahko dokažejo, da deli njihove bilančne vsote, čistega prihodka in povprečnega števila zaposlenih v poslovnem letu, ki se nanašajo na njihove dejavnosti, zajete v tej uredbi, ne presegajo meje vsaj dveh od treh meril;



Spremembi		74 in 114
Predlog uredbe
Člen 1 – točka 5
Uredba (EU) 2023/1115
Člen 4a – odstavek 1
	

	Besedilo, ki ga predlaga Komisija
	Sprememba

	1.	Obveznosti iz člena 4(2) in (3) ter člena 4(4), točka (c), se ne uporabljajo za mikro- in male primarne gospodarske subjekte.
	1.	Obveznosti iz člena 4(2), drugega stavka člena 4(3) in člena 4(4), točka (c), se ne uporabljajo za mikro- in male primarne gospodarske subjekte.



Spremembi		75 in 115
Predlog uredbe
Člen 1 – točka 5
Uredba (EU) 2023/1115
Člen 4a – odstavek 2
	

	Besedilo, ki ga predlaga Komisija
	Sprememba

	2.	Mikro- in mali primarni gospodarski subjekti predložijo enkratno poenostavljeno izjavo v informacijskem sistemu iz člena 33, preden dajo na trg zadevne proizvode ali jih izvozijo. Po predložitvi poenostavljene izjave se jim dodeli identifikacijska oznaka izjave.
	2.	Mikro- in mali primarni gospodarski subjekti predložijo enkratno poenostavljeno izjavo v informacijskem sistemu iz člena 33, preden dajo na trg zadevne proizvode ali jih izvozijo. Po predložitvi enkratne poenostavljene izjave se jim dodeli identifikacijska oznaka izjave.



Sprememba		116
Predlog uredbe
Člen 1 – točka 5
Uredba (EU) 2023/1115
Člen 4a – odstavek 3
	

	Besedilo, ki ga predlaga Komisija
	Sprememba

	3.	Mikro- in mali primarni gospodarski subjekti pri predložitvi poenostavljene izjave v informacijskem sistemu zagotovijo informacije iz Priloge III. Informacije iz poenostavljene izjave posodobijo po vsaki spremembi informacij, ki so jih predložili. 
	3.	Mikro- in mali primarni gospodarski subjekti pri predložitvi poenostavljene izjave v informacijskem sistemu zagotovijo informacije iz Priloge III. Informacije iz poenostavljene izjave lahko posodobijo po vsaki večji spremembi informacij, ki so jih predložili. 



Spremembi		77 in 117
Predlog uredbe
Člen 1 – točka 5
Uredba (EU) 2023/1115
Člen 4a – odstavek 4
	

	Besedilo, ki ga predlaga Komisija
	Sprememba

	4.	Kadar so vse informacije iz Priloge III na voljo v sistemu ali podatkovni zbirki, ki obstaja v skladu z zakonodajo Unije ali držav članic, razen informacijskega sistema iz člena 33, mikro- in malim primarnim gospodarskim subjektom ni treba predložiti poenostavljene izjave v skladu z odstavkom 2 tega člena. Države članice dajo te informacije za vsak gospodarski subjekt na voljo v informacijskem sistemu iz člena 33. Mikro- ali mali primarni gospodarski subjekt da zadevne proizvode na trg Unije ali jih izvozi šele po tem, ko jim je bila dodeljena identifikacijska oznaka izjave.
	4.	Kadar so vse informacije iz Priloge III na voljo v sistemu ali podatkovni zbirki, ki obstaja v skladu z zakonodajo Unije ali držav članic, razen informacijskega sistema iz člena 33, mikro- in malim primarnim gospodarskim subjektom ni treba predložiti enkratne poenostavljene izjave v skladu z odstavkom 2 tega člena. Države članice dajo te informacije za vsak gospodarski subjekt na voljo v informacijskem sistemu iz člena 33. Mikro- ali mali primarni gospodarski subjekt da zadevne proizvode na trg Unije ali jih izvozi šele po tem, ko jim je bila dodeljena identifikacijska oznaka izjave.



Spremembi		78 in 118
Predlog uredbe
Člen 1 – točka 5
Uredba (EU) 2023/1115
Člen 4a – odstavek 5
	

	Besedilo, ki ga predlaga Komisija
	Sprememba

	5.	Za mikro- in male primarne gospodarske subjekte se lahko geolokacija iz člena 9(1), točka (d), nadomesti s poštnim naslovom vseh zemljišč, na katerih so bili proizvedeni zadevni primarni proizvodi, ki jih zadevni proizvod vsebuje ali je bil izdelan iz njih.“;
	5.	Za mikro- in male primarne gospodarske subjekte se lahko geolokacija iz člena 9(1), točka (d), nadomesti s poštnim naslovom vseh zemljišč ali poštnim naslovom obrata, kjer so bili proizvedeni zadevni primarni proizvodi, ki jih zadevni proizvod vsebuje ali je bil izdelan iz njih.“;


Spremembi		79 in 119
Predlog uredbe
Člen 1 – točka 6
Uredba (EU) 2023/1115
Člen 5 – odstavek 1
	

	Besedilo, ki ga predlaga Komisija
	Sprememba

	1.	Gospodarski subjekti nižje v dobavni verigi in trgovci omogočijo dostopnost zadevnih proizvodov na trgu le, če imajo informacije, zahtevane na podlagi odstavka 3.
	1.	Gospodarski subjekti nižje v dobavni verigi in trgovci dajo na trg ali omogočijo dostopnost zadevnih proizvodov na trgu ali jih izvažajo le, če imajo informacije, zahtevane na podlagi odstavka 3.



Spremembe		50, 80 in 120
Predlog uredbe
Člen 1 – točka 6
Uredba (EU) 2023/1115
Člen 5 – odstavek 3 – točka a
	

	Besedilo, ki ga predlaga Komisija
	Sprememba

	(a)	ime, registrirano trgovsko ime ali registrirano blagovno znamko, poštni naslov, elektronski naslov in, če je na voljo, spletni naslov gospodarskih subjektov, gospodarskih subjektov nižje v dobavni verigi ali trgovcev, ki so jim dobavili zadevne proizvode, ter referenčne številke izjav o potrebni skrbnosti ali identifikacijske oznake izjave, povezane s temi proizvodi;
	(a)	ime, registrirano trgovsko ime ali registrirano blagovno znamko, poštni naslov, elektronski naslov in, če je na voljo, spletni naslov gospodarskih subjektov, gospodarskih subjektov nižje v dobavni verigi ali trgovcev, ki so jim dobavili zadevne proizvode, ter referenčne številke izjav o potrebni skrbnosti ali identifikacijske oznake izjave, povezane s temi proizvodi, samo če je njihov dobavitelj gospodarski subjekt;



Spremembe		34, 49, 81 in 121
Predlog uredbe
Člen 1 – točka 6
Uredba (EU) 2023/1115
Člen 5 – odstavek 5
	

	Besedilo, ki ga predlaga Komisija
	Sprememba

	5.	Gospodarski subjekti nižje v dobavni verigi in trgovci sporočijo gospodarskim subjektom nižje v dobavni verigi in trgovcem, ki so jim dobavili zadevne proizvode, referenčne številke izjav o potrebni skrbnosti ali identifikacijske oznake izjave, povezane z navedenimi zadevnimi proizvodi.
	črtano



Spremembi		82 in 122
Predlog uredbe
Člen 1 – odstavek 16 – točka a
Uredba (EU) 2023/1115
Člen 26 – odstavek 4
	

	Besedilo, ki ga predlaga Komisija
	Sprememba

	4.	Referenčna številka izjave o potrebni skrbnosti ali identifikacijska oznaka izjave za mikro- in male primarne gospodarske subjekte se da na voljo carinskim organom, preden se zadevni proizvod, ki vstopa na trg ali ga zapušča, sprosti v prosti promet ali izvozi. V ta namen oseba, ki vloži carinsko deklaracijo za sprostitev v prosti promet ali izvoz zadevnega proizvoda, carinskim organom da na voljo referenčno številko izjave o potrebni skrbnosti ali identifikacijsko oznako izjave za mikro- in male primarne gospodarske subjekte v zvezi z navedenim zadevnim proizvodom, razen kadar je izjava o potrebni skrbnosti na voljo prek elektronskega vmesnika iz člena 28(2).
	4.	Referenčna številka izjave o potrebni skrbnosti ali identifikacijska oznaka izjave za mikro- in male primarne gospodarske subjekte se da na voljo carinskim organom, preden se zadevni proizvod, ki vstopa na trg ali ga zapušča, sprosti v prosti promet ali izvozi. V ta namen oseba, ki vloži carinsko deklaracijo za sprostitev v prosti promet ali izvoz zadevnega proizvoda, carinskim organom da na voljo referenčno številko izjave o potrebni skrbnosti ali identifikacijsko oznako izjave za mikro- in male primarne gospodarske subjekte v zvezi z navedenim zadevnim proizvodom, razen kadar je izjava o potrebni skrbnosti na voljo prek elektronskega vmesnika iz člena 28(2). Ta odstavek se ne uporablja za izvoz zadevnega proizvoda, če je njegov izvoznik gospodarski subjekt nižje v dobavni verigi.



Spremembi		62 in 123
Predlog uredbe
Člen 1 – odstavek 1 – točka 21
Uredba (EU) 2023/1115
Člen 34 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Komisija do 30. aprila 2026 opravi pregled poenostavitve te uredbe ter na tej podlagi Evropskemu parlamentu in Svetu predstavi poročilo, ki mu po potrebi priloži zakonodajni predlog.



Sprememba		48
Predlog uredbe
Člen 1 – točka 21
Uredba (EU) 2023/1115
Člen 34 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Komisija ustanovi stalno skupino deležnikov in poskrbi za nenehne izmenjave s strokovnjaki, deležniki in gospodarskimi subjekti, da bi razvili dobre prakse in zbirali tehnične povratne informacije po začetku uporabe uredbe.



Spremembi		55 in 124
Predlog uredbe
Člen 1 – točka 22
Uredba (EU) 2023/1115
Člen 37 – odstavek 1
	

	Besedilo, ki ga predlaga Komisija
	Sprememba

	1.	Uredba (EU) št. 995/2010 se razveljavi z učinkom od 30. decembra 2025.
	1.	Uredba (EU) št. 995/2010 se razveljavi z učinkom od 30. decembra 2026.



Sprememba		126
Predlog uredbe
Člen 1 – točka 22
Uredba (EU) 2023/1115
Člen 37 – odstavek 2
	

	Besedilo, ki ga predlaga Komisija
	Sprememba

	2.	Uredba (EU) št. 995/2010 se še naprej uporablja:
	črtano

	(a)	do 30. decembra 2026 za les in lesne proizvode, kot so opredeljeni v členu 2, točka (a), Uredbe (EU) št. 995/2010, ki jih dajo na trg mikro- in mali primarni gospodarski subjekti ali gospodarski subjekti, ki so bili do 31. decembra 2024 ustanovljeni kot mikropodjetja ali mala podjetja v smislu člena 3(1) ali (2), prvi pododstavek, Direktive 2013/34/EU, ne glede na njihovo pravno obliko;
	

	(b)	do 31. decembra 2028 za les in lesne proizvode, kot so opredeljeni v členu 2, točka (a), Uredbe (EU) št. 995/2010, ki so bili proizvedeni pred 29. junijem 2023 in jih od 30. decembra 2026 dajo na trg mikro- in mali primarni gospodarski subjekti ali gospodarski subjekti, ki so bili do 31. decembra 2024 ustanovljeni kot mikropodjetja ali mala podjetja v smislu člena 3(1) ali (2), prvi pododstavek, Direktive 2013/34/EU, ne glede na njihovo pravno obliko;
	

	(c)	do 31. decembra 2028 za les in lesne proizvode, kot so opredeljeni v členu 2, točka (a), Uredbe (EU) št. 995/2010, ki so bili proizvedeni pred 29. junijem 2023 in dani na trg od 30. decembra 2025.
	



Sprememba		125
Predlog uredbe
Člen 1 – točka 22
Uredba (EU) 2023/1115
Člen 37 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Kljub temu se do 31. decembra 2029 Uredba (EU) št. 995/2010 še naprej uporablja za les in lesne proizvode, kakor so opredeljeni v členu 2, točka (a), Uredbe (EU) št. 995/2010, ki so bili proizvedeni pred 29. junijem 2023 in dani na trg od 30. decembra 2026.



Sprememba		127
Predlog uredbe
Člen 1 – točka 22
Uredba (EU) 2023/1115
Člen 37 – odstavek 3
	

	Besedilo, ki ga predlaga Komisija
	Sprememba

	3.	Z odstopanjem od člena 1(2) te uredbe morajo biti les in lesni proizvodi, kot so opredeljeni v členu 2, točka (a), Uredbe (EU) št. 995/2010, ki so bili proizvedeni pred 29. junijem 2023 in dani na trg od 31. decembra 2028, skladni s členom 3 te uredbe.“;
	3.	Z odstopanjem od člena 1(2) te uredbe morajo biti les in lesni proizvodi, kot so opredeljeni v členu 2, točka (a), Uredbe (EU) št. 995/2010, ki so bili proizvedeni pred 29. junijem 2023 in dani na trg od 31. decembra 2029, skladni s členom 3 te uredbe.“;



Spremembi		63 in 128
Predlog uredbe
Člen 1 – točka 23
Uredba (EU) 2023/1115
Člen 38 – odstavek 2
	

	Besedilo, ki ga predlaga Komisija
	Sprememba

	2.	Členi 3 do 13, členi 20, 21, 23, 26, 31 in 32 se uporabljajo od 30. decembra 2025.
	2.	Ob upoštevanju odstavka 3 tega člena se členi 3 do 13, členi 16 do 24 ter členi 26, 31 in 32 uporabljajo od 30. decembra 2026.



Sprememba		53
Predlog uredbe
Člen 1 – točka 23
Uredba (EU) 2023/1115
Člen 38 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Pristojni organi Komisiji sporočijo vse dokumentirane težave, napake ali motnje, ki izhajajo iz informacijskih sistemov Unije iz člena 33, da se zagotovi, da gospodarski subjekti in trgovci, za katere velja prehodno obdobje, zaradi takih težav niso v slabšem položaju.



Spremembi		64 in 129
Predlog uredbe
Člen 1 – odstavek 1 – točka 23
Uredba (EU) 2023/1115
Člen 38 – odstavek 3
	

	Besedilo, ki ga predlaga Komisija
	Sprememba

	3.	Za gospodarske subjekte, ki so bili do 31. decembra 2024 ustanovljeni kot mikropodjetja ali mala podjetja v smislu člena 3(1) ali (2), prvi pododstavek, Direktive 2013/34/EU, ne glede na njihovo pravno obliko, se členi iz odstavka 2 tega člena uporabljajo od 30. decembra 2026.
	3.	Razen za proizvode, zajete v Prilogi k Uredbi (EU) št. 995/2010, se za gospodarske subjekte, bodisi fizične osebe bodisi mikropodjetja ali mala podjetja, kot so opredeljena v členu 3(1) ali (2) Direktive 2013/34/EU, ki so bili kot taki ustanovljeni do 31. decembra 2024, členi iz odstavka 2 tega člena uporabljajo od 30. junija 2027.



Spremembe		27, 89 in 130
Predlog uredbe
Člen 1 – točka 23
Uredba (EU) 2023/1115
Člen 38 – odstavek 4
	

	Besedilo, ki ga predlaga Komisija
	Sprememba

	4.	Za mikro- in male primarne gospodarske subjekte se členi iz odstavka 2 tega člena uporabljajo od 30. decembra 2026.
	črtano



Spremembe		28, 90 in 131
Predlog uredbe
Člen 1 – točka 23
Uredba (EU) 2023/1115
Člen 38 – odstavek 5
	

	Besedilo, ki ga predlaga Komisija
	Sprememba

	5.	Členi 16 do 19 ter člena 22 in 24 se uporabljajo od 30. junija 2026 v zvezi z ukrepi za gospodarske subjekte, gospodarske subjekte nižje v dobavni verigi in trgovce ter od 30. decembra 2026 za gospodarske subjekte iz odstavkov 3 in 4. Kadar pristojni organ ugotovi neskladnost ali je obveščen o neskladnosti z Uredbo (EU) 2023/1115 pred začetkom uporabe členov 16 do 19 ter členov 22 in 24, lahko gospodarskim subjektom, gospodarskim subjektom nižje v dobavni verigi ter trgovcem izda opozorila skupaj s priporočili za doseganje skladnosti.“
	črtano



Sprememba		45
Predlog uredbe
Člen 1 – točka 23
Uredba (EU) 2023/1115
Člen 38 – odstavek 5 a (novo)

	

	Besedilo, ki ga predlaga Komisija
	Sprememba

	
	5a.	Pristojni organi upoštevajo ustrezne informacije, vključno s pritožbami, poročili in utemeljenimi pomisleki, ter v obdobju pred datumi iz člena 38 ustrezno upoštevajo sporočila Komisije o težavah ali nenamernih napakah, povezanih z informacijsko tehnologijo, ki iz tega izhajajo, da bi se izognili upravnim sankcijam za gospodarske subjekte iz člena 38, brez poseganja v člen 25.



Sprememba		65
Predlog uredbe
Člen 1 – odstavek 1 – točka 23 a (novo)
Uredba (EU) 2023/1115
Priloga I
	

	Besedilo, ki ga predlaga Komisija
	Sprememba

	
	(23a)	v Prilogi I se črtajo proizvodi ex 49;



Spremembe		60, 91 in 132
Predlog uredbe
Priloga II
Uredba (EU) 2023/1115
Priloga III – uvodno besedilo
	

	Besedilo, ki ga predlaga Komisija
	Sprememba

	Informacije, ki jih mora vsebovati poenostavljena izjava mikro- in malih primarnih gospodarskih subjektov v skladu s členom 4a(3):
	Informacije, ki jih mora vsebovati poenostavljena enkratna izjava mikro- in malih primarnih gospodarskih subjektov v skladu s členom 4a(3):



Spremembi		92 in 133
Predlog uredbe
Priloga II
Uredba (EU) 2023/1115
Priloga III – točka 2
	

	Besedilo, ki ga predlaga Komisija
	Sprememba

	2.	Oznaka harmoniziranega sistema in prost opis zadevnih proizvodov, vključno s trgovskim imenom, ter letna količina zadevnih proizvodov, namenjenih dajanju na trg ali izvozu, izražena v neto masi, z navedbo odstotne ocene ali odstopanja, ali, kadar je ustrezno, neto prostornini ali številu enot. Količina mora biti za zadevne proizvode, ki vstopajo na trg ali za zapuščajo, izražena v kilogramih neto mase in, kadar je ustrezno, v dodatni enoti iz Priloge I k Uredbi Sveta (EGS) št. 2658/87 ob navedeni oznaki harmoniziranega sistema ali, v vseh drugih primerih, mora biti količina izražena v neto masi, z navedbo odstotne ocene ali odstopanja, ali, kadar je ustrezno, neto prostornini ali številu enot. Dodatna enota se uporablja, kadar je dosledno opredeljena za vse možne podštevilke v okviru oznake harmoniziranega sistema, navedene v izjavi o potrebni skrbnosti.
	2.	Oznaka harmoniziranega sistema in prost opis zadevnih proizvodov, vključno s trgovskim imenom, ter enkratna ocenjena letna količina zadevnih proizvodov, namenjenih dajanju na trg ali izvozu, izražena v neto masi, z navedbo odstotne ocene ali odstopanja, ali, kadar je ustrezno, neto prostornini ali številu enot. Ocenjena količina mora biti za zadevne proizvode, ki vstopajo na trg ali za zapuščajo, izražena v kilogramih neto mase in, kadar je ustrezno, v dodatni enoti iz Priloge I k Uredbi Sveta (EGS) št. 2658/87 ob navedeni oznaki harmoniziranega sistema ali, v vseh drugih primerih, mora biti količina izražena v neto masi, z navedbo odstotne ocene ali odstopanja, ali, kadar je ustrezno, neto prostornini ali številu enot. Dodatna enota se uporablja, kadar je dosledno opredeljena za vse možne podštevilke v okviru oznake harmoniziranega sistema, navedene v izjavi o potrebni skrbnosti.



Spremembi		93 in 134
Predlog uredbe
Priloga II
Uredba (EU) 2023/1115
Priloga III – točka 3
	

	Besedilo, ki ga predlaga Komisija
	Sprememba

	3.	Država proizvodnje in poštni naslov ali geolokacija vseh zemljišč, na katerih mikro- in mali primarni gospodarski subjekt proizvaja zadevne primarne proizvode. Za zadevne proizvode, ki vsebujejo govedo ali so bili proizvedeni iz goveda, in za take zadevne proizvode, ki so bili krmljeni z zadevnimi proizvodi, se poštni naslov ali geolokacija nanaša na vse obrate, kjer je govedo vzrejeno. Kadar so zadevni proizvodi proizvedeni na različnih zemljiščih, se vključi poštni naslov ali geolokacija vseh različnih zemljišč v skladu s členom 9(1), točka (d).
	3.	Država proizvodnje in poštni naslov ali geolokacija vseh zemljišč, ali poštni naslov obrata ali vseh zemljišč, na katerih mikro- in mali primarni gospodarski subjekt proizvaja zadevne primarne proizvode. Za zadevne proizvode, ki vsebujejo govedo ali so bili proizvedeni iz goveda, in za take zadevne proizvode, ki so bili krmljeni z zadevnimi proizvodi, se poštni naslov ali geolokacija nanaša na vse obrate, kjer je govedo vzrejeno. Kadar so zadevni proizvodi proizvedeni na različnih zemljiščih, se vključi poštni naslov ali geolokacija vseh zemljišč v skladu s členom 9(1), točka (d).

